open-index/open-wikipedia-markdown huggingface dataset:
Harmaapökkelökehrääjä

**Harmaapökkelökehrääjä** (*Nyctibius griseus*) on pökkelökehrääjien (Nyctibiidae) heimoon kuuluva lintulaji. Johann Friedrich Gmelin kuvasi lajin vuonna 1789.

## Ulkonäkö ja koko
Linnulla on keltaiset suuret silmät. Höyhenpeite on ruskeanharmaa. Laji on tavallisesti 33–38 senttimetrin mittainen.

## Lähteet

## Aiheesta muualla
* Kuvia lajista
Kajanto

**Kajanto** on muun muassa seuraavien henkilöiden sukunimi:

* Antero Kajanto (ent. *Anton Kononoff*, salanimet *A. K.* ja *Antero-setä*, 1895–1968), Tulenkantajat-ryhmään kuulunut kirjailija
* Aulis Kajanto (1905–1994), kullankaivaja
* Iiro Kajanto (1925–1997), antiikintutkija ja professori, Iivari Kajannon poika
* Iivari Kajanto (1892–1967), päätoimittaja ja pakinoitsija
* Maija Kajanto (s. 1978), kirjailija, toimittaja ja viestinnän asiantuntija.
Alien Breed: Tower Assault

**Alien Breed: Tower Assault** on Team17:n kehittämä ja julkaisema räiskintäpeli, joka on julkaistu vuonna  Amiga 1200- ja Amiga 4000 -laitteille, Amiga CD32:lle ja DOS:lle. Se on *[[Alien Breed (pelisarja)|Alien Breed]]* -pelisarjan kolmas peli ja sarjan viimeinen 2D-peli.

Pelin useat eri alustaversiot poikkeaa hieman toisistaan; CD32-versio sisältää mm. Full motion videoidut introt ja outrot sekä kylkiäisenä *[[Alien Breed II: The Horror Continues|Alien Breed II]]* -pelin.

## Pelaaminen
Peli on ylhäältä päin kuvattu räiskintäpeli. *Tower Assault* käyttää *Alien Breed II*:sta varten uudelleenohjelmoitua pelimoottoria, hioten vielä niin että pelihahmo pystyy sekä ampumaan että peruuttamaan samanaikaisesti. Aiemmista peleistä poiketen kentissä on useita etenemisreittejä (mahdollistaen ainakin 276 tapaa läpäistä peli), tehden *Tower Assault*ista sarjansa ensimmäisen osittain epälineaarisen pelin.

## Vastaanotto
CU Amiga-lehti antoi pelille arvosanaksi 90% arvostelussaan.

## Lähteet

## Aiheesta muualla
* 
* 
* Team17:sta viralliset kotisivut
Ki (jumalatar)

**Ki** (sum. ’maa’) on sumerilainen maan jumalatar, maaemo. Joidenkin myyttien mukaan Ki on Ansharin ja Kisharin tytär ja taivaan jumala Anin puoliso. Kun maailmankaikkeus luotiin, otti An taivaan jumalan tehtävän ja Kistä tuli maan ja manalan henkilöitymä. Ki on ilman ja tuulen jumala Enlilin äiti, ja hän astui alas taivaasta yhdessä poikansa kanssa. Epäillään kuitenkin, ettei Kitä koskaan pidetty varsinaisena jumalana, jota olisi palvottu, sillä mitään merkkejä palvontamenoista ei ole löytynyt, ja jumalatar mainitaan vain harvoissa sumerilaisissa luomiskertomuksissa. Hän saattaa myös olla sama jumalatar kuin Uraš

## Katso myös
* Antu

## Lähteet
* Jordan, Michael: Encyclopedia of Gods. Kyle Cathie Limited, 1992. .
### Viitteet
Tudor-tyyli

**Tudor-tyyli** oli Ison-Britannian rakennus- ja sisustustaiteessa esiintynyt suuntaus, jota käytettiin pääasiassa asuinrakennuksissa vuosina 1485–1558. Se yhdisti renessanssin koriste-elementtejä goottilaiseen perpendikulaarityyliin. Tudor-tyyli oli suosittu Tudor-monarkkien aikakaudella, joka alkoi Henrik VII:n noustua valtaan 1485. Elisabetin, viimeisen Tudor-hallitsijan, aikakauden arkkitehtuuri (1558–1603) luokitellaan kuitenkin yleensä omaksi suuntauksekseen.

Tudor-tyylille oli ominaista ns. Tudor-kaari eli litistetty huippukaari. Muita ei-kirkollisten rakennusten eksteriöörille tyypillisiä piirteitä olivat ristikkorakenteiden ylenpalttinen käyttö; ruutuikkunoiden suuri määrä; loisteliaat ulokeikkunat; monimutkaiset kattorakenteet ja useat päätykolmiot; omaperäiset, joskus hyvinkin mielikuvitukselliset savupiiput; sekä tiilimuurauksen runsas käyttö usein monimutkaisina ladontakuvioina. Interiöörissä käytettiin runsaasti puisia seinäpaneeleita sekä kipsisiä katto-, karniisi- ja seinäkoristeita, joissa yritettiin jäljitellä renessanssin muotokieltä.

## Esimerkkejä

* Hampton Courtin palatsi, erityisesti sen suuri sali, kuninkaallinen kappeli ja entisöidyt keittiötilat;
* Stratford-upon-Avonissa on paljon tudortyylisiä taloja, esimerkiksi Shakespearen synnyinkoti;
* uudelleenrakennettu Globe-teatteri Thamesin etelärannalla Lontoossa;
* Kentwell Hall Suffolkin Long Melfordissa;
* Little Moreton Hall Cheshiren Congeltonissa.

## Katso myös
* Tudor (suku)

## Lähteet

## Aiheesta muualla

__NOTOC__
Uraš

**Uraš** on sumerilainen maan jumalatar. Hän on yksi taivaan jumala Anin puolisoista ja jumalatar Ninsunin äiti.

## Katso myös
* Antu

## Lähteet
* Jordan, Michael: Encyclopedia of Gods. Kyle Cathie Limited, 1992. .
### Viitteet
Mike Zigomanis

**Michael (Mike) Zigomanis** (s. 17. tammikuuta 1981 North York, Ontario, Kanada) on kanadalainen entinen jääkiekkoilija. Hän pelasi urallaan NHL:ssä yhteensä 8 kautta ja 197 ottelua tehoin 21+19=40.

## Ura
Zigomanis debytoi pääsarjatasolla vuonna 1997 OHL:ssä. Vuoden  Buffalo Sabres varasi hänet 64. pelaajana. Hän pelasi kaudet 2001–2003 AHL:ssä. NHL-debyytti tapahtui kaudella 2002–2003 Carolina Hurricanesin riveissä. Zigomanis pelasi NHL:ssä tehopisteissä mitattuna parhaan kautensa 2006–2007, jolloin hän iski Phoenix Coyotesin paidassa 75 otteluun tehot 14+9=23. NHL-kaudella 2008–2009 Zigomanis voitti Stanley Cupin Pittsburgh Penguinsin riveissä. Hän lopetti pelaajauransa vuonna 2014.

## Lähteet
Uttu

**Uttu** on sumerilainen kasvillisuuden, kutomisen ja hämähäkkien jumalatar. Häntä ei tule sekoittaa auringon jumala Utuun. Uttun isä on Enki. Tarujen mukaan Enki hedelmöitti ensin jumalatar Ninhursagin, joka synnytti yhdeksän päivän jälkeen jumalatar Ninsarin. Sen jälkeen Enki saattoi hänetkin raskaaksi, joka puolestaan synnytti yhdeksän päivän jälkeen jumalatar Ninkurran. Tämän jälkeen Enki hedelmöitti myös Ninkurran, joka synnytti yhdeksän päivän raskauden jälkeen Uttun.

## Lähteet
* Jordan, Michael: Encyclopedia of Gods. Kyle Cathie Limited, 1992. .
### Viitteet
Airomalawintonkija

**Airomalawintonkija** (*Lethrinops longimanus*) on kirjoahventen (Cichlidae) heimoon kuuluva kalalaji. Ethelwynn Trewavas kuvasi lajin tieteelle vuonna 1931.

## Elinympäristö ja levinneisyys
Laji elää tavallisesti 50–70 metrin syvyydessä. Airomalawintonkijaa on tavattu Malawista, Mosambikista ja Tansaniasta. Laji elää kotoperäisenä Njassajärvessä. Lajin uhanalaisuusluokitus on Kansainvälisen luonnonsuojeluliiton mukaan elinvoimainen.

## Lähteet
Toivotut

**Toivotut** voi tarkoittaa:

## Musiikki
### Albumit
* Toivotut (Eino Valtanen), 2009
* Toivotut (Pepe Willberg), 1992
* Toivotut (Reijo Taipale), 2011
Gustaf William Homén

**Gustaf William Homén** (19. helmikuuta 1849 Pieksämäki – 12. marraskuuta 1929 Helsinki) oli suomalainen Viipurin hovioikeuden varapresidentti ja valtiopäivämies.

## Henkilöhistoria
Homénin vanhemmat olivat Kuopion triviaalikoulun rehtori, Pieksämäen kirkkoherra Johan Fredrik Homén (1797-1862) ja Gustava Elisabet Perander. Hän pääsi ylioppilaaksi 1867 Helsingin yksityislyseosta ja valmistui Helsingin yliopistosta filosofian kandidaatiksi 1871, filosofian maisteriksi 1873 ja molempien oikeuksien kandidaatiksi 1876. Homén sai varatuomarin arvon 1878. Hänet vihittiin riemumaisteriksi 1923. 

Homén oli Viipurin hovioikeudessa asessorina vuodesta 1888, hovioikeudeneuvoksena vuodesta 1894 ja varapresidenttinä 1917–1926. Hän oli poliittisista syistä erotettuna virastaan 1903-1906 ja vuosina 1913–1914 hän oli 8 kuukautta vangittuna Krestyn vankilassa Pietarissa muiden Viipurin hovioikeuden jäsenten kanssa niin sanotun yhdenvertaisuuslain rikkomisen vuoksi.

Homén oli Viipurin kaupunginvaltuuston sihteerinä 1879–1889 ja valtuuston jäsenenä 1889–1913 sekä puheenjohtajana 1910–1913. Hän oli Viipurin edustaja porvarissäädyssä valtiopäivillä 1904–1905. Homén oli valtion asiamies Pohjoismaiden Osakepankissa 1897–1908.

Gustaf William Homén oli naimisissa 1883–1907 Fanny Alexandrine von Weissenbergin (k. 1907) kanssa ja vuodesta 1914 Wally Helena Backmanin kanssa. Homenin veljiä olivat neurologi Ernst Alexander Homén ja sovelletun fysiikan professori, kansanedustaja Theodor Homén.

## Suomennoksia
* *Wiipurin kaupungin historia. Ensimmäinen nidos* ; kirjoittanut J. W. Ruuth ; suomentanut G. W. H. Wiipurin kaupunki, Wiipuri 1908 (alkuteos *Viborgs stads historia*)

## Lähteet
Isoneva

**Isoneva** on Pomarkussa sijaitseva soidensuojelualue. Isonevan pinta-ala on 9,3 neliökilometriä, josta suurin osa on valtion luonnonsuojelualuetta. Alueella esiintyy paljon rahkanevaa ja -rämettä, mutta myös lyhytkortista nevaa, lyhytkortista sararämettä ja tupasvillarämettä.

Isoneva on jakautunut valtatie 23:n itä- ja länsipuolelle. Valtatien länsipuolella on tilava pysäköintialue, jolla on myös kartta- ja opastetauluja. Suolla kulkee pysäköintialueelta lähtevä retkeilyreitti, jonka luoteispäädyssä on lintutorni. Suoalueella tavataankin useita lintulajeja, kuten Satakunnassa suopesijänä harvinainen kalatiira.

## Lähteet
Beijing Sport University FC

**Beijing Sport University Football Club** (kiinaksi 北京北体大), usein **BSU**, on kiinalainen jalkapallojoukkue, joka pelaa Kiinan toiseksi ylimmällä sarjatasolla China League Onessa. Joukkue pelasi kaudella 2009 China League Twossa, jossa se sijoittui kolmanneksi.
Stan & Ollie

**Stan & Ollie** on tositapahtumiin perustuva brittiläis-yhdysvaltalainen elämäkerrallinen draamakomediaelokuva, joka kertoo Ohukaisesta ja Paksukaisesta eli Stan Laurelista (Steve Coogan) ja Oliver Hardysta (John C. Reilly). Sen on ohjannut Jon S. Baird. Elokuva sai ensiesityksensä BFI London Film Festivalilla 21. lokakuuta 2018. Sen ensi-ilta Yhdysvalloissa oli 28. joulukuuta 2018 ja Yhdistyneessä kuningaskunnassa 11. tammikuuta 2019.

Elokuva sijoittuu vuoden 1953 Britanniaan ja Irlantiin, jossa kaksikko on konserttisalikiertueella saadakseen uransa uuteen nousuun. Suuri yleisö tuntuu aluksi unohtaneen heidät, mutta hiljalleen kiertue alkaa menestyä. Epävarma tulevaisuus ja Paksukaisen heikkenevä terveydentila alkavat kuitenkin vaikuttaa heidän kumppanuuteensa, ja menneet erimielisyydet nousevat uudelleen pintaan.

## Näyttelijät

## Lähteet
Kandlan satama

**Kandlan satama** eli **Deendayalin satama** (; UN/LOCODE: IN IXY) on Intian Gujaratin osavaltion Kutchin piirikunnassa lähellä Gandhidhamin kaupunkia, Arabianmeren koillisosassa sijaitsevan Kutchinlahden koillisosassa toimiva suuri kauppasatama.

Budjettivuosina 2024 ja 2025 se oli rahtimäärällä mitattuna Intian kolmanneksi suurin satama. Sataman vuotuinen kokonaisrahtimäärä oli budjettivuonna 2024 132,37 miljoonaa tonnia; sitä suurempia rahtisatamia olivat Mundran satama (GAPL; 172,50 milj. t) ja Paradipin satama (145,38 milj. t). Budjettivuonna 2025 Kandlan (150,157 milj.t) ja Paradipin sataman (150,408 milj. t) rahtimäärä ylitti jo 150 miljoonaa tonnia samalla kun yksityinen Mundan satama kipusi jo yli 200 miljoonan rahtitonnin. 

Myös budjettivuonna 2018 se oli ollut Intian suurin rahtisatama. Sataman vuotuinen kokonaisrahtimäärä vuonna 2018 oli 110,10 miljoonaa tonnia (4/2017-3/2018). Tällä rahtimäärällä se lukeutuu maailman 50 suurimman rahtisataman joukkoon, vaikkei Amerikan satamaviranomaisten yhdistyksen (AAPA) maailman suursatamien valikoiva tilasto tätä satamaa huomannutkaan useiden Kiinan suursatamien tapaan.

Luontaisesti syvä Kandlan sataman ensimmäinen laituri avattiin vuonna 1931-luvulla palvemaan Gurjatin osavaltion ja sen lähiseutujen kuljetustarpeita. Intian ja Pakistanin erottua toisistaan 1950-luvulla Karachin satama jäi Pakistanin puolelle. Siksi Kandlaa laajennettiin ja siitä tehtiin tuolloin Intian länsiosien pääsatama.

Kyetäkseen vastaamaan Intian merikuljetustarpeen kasvuun vuonna 2017 uutisoitiin Kandlan sataman pyrkimyksestä laajentaa rahtikapasiteettiaan vuositasolla 180 miljoonaan tonniin vuoteen 2020 mennessä.

## Lähteet

## Aiheesta muualla

*Kandla (Port), India (IN)  (marinetraffic.com)
M/S Romantic

**M/S Romantic** on suomalainen neliosainen mustan huumorin minisarja, jonka ovat luoneet Jani Volanen ja Tommi Korpela. Volanen vastaa yksin sarjan ohjauksesta. Neliosainen *M/S Romantic* kertoo yhden vuorokauden tapahtumista ruotsinlaivalla. Sarja esitettiin Yle TV1:llä 24. helmikuuta – 17. maaliskuuta 2019. Suoratoistopalvelu Yle Areenassa sarjan kaikki neljä jaksoa julkaistiin niin ikään helmikuun 24. päivänä.

Sarjan ensimmäistä jaksoa katsoi televisiosta 574&nbsp;000 henkilöä, ja Yle Areenassa se keräsi 6. maaliskuuta mennessä yli 350&nbsp;000 katselukertaa. *M/S Romantic* voitti vuoden 2019 Kultaisen Venlan parhaana draamasarjana, sen ohjaaja Jani Volanen Vuoden ohjaaja -venlan, Volanen ja Tommi Korpela yhdessä Vuoden käsikirjoittaja -venlat ja Hannu-Pekka Björkman Paras miesnäyttelijä -venlan.

Sarjan budjetti oli 1&nbsp;221&nbsp;058 euroa, josta Suomen elokuvasäätiön osuus oli 100&nbsp;000 euroa.

## Juoni
Sarja seuraa kuutta tarinaa, jotka kaikki tapahtuvat samaan aikaan Helsingin ja Tukholman väliselle risteilyalukselle eli ruotsinlaivalle yhden vuorokauden sisällä. Maaninen risteilyisäntä Joakim "Jocke" Stenroos (Hannu-Pekka Björkman) palaa töihin etuajassa saatuaan neljännen lapsensa, yrittäen pitää vaativat asiakkaat tyytyväisinä ja laivan priimakunnossa. Tehtävä osoittautuu hankalaksi, ja Jokella onkin jatkuvasti napit vastakkain usean eri henkilökunnan jäsenen, eritoten piittaamattoman risteilyemännän Jennan (Anna Paavilainen), kyynisen pubin trubaduurin Miken (Tomi Salmela) sekä koiranäyttelyyn matkustavan Henkan (Markku Maalismaa) kanssa.

Ikuiset sinkkumiehet Kaide (Antti Luusuaniemi) ja Emppu (Antti Tuomas Heikkinen) metsästävät epätoivoisesti laivalta yhden illan seksiseuraa, Kaiden opastuksella. Rakkautta laivalta puolestaan etsii ujo yksityisyrittäjä Matias (Petteri Pennilä), joka ihastuu *speed datingissa* tapaamaansa Eevaan (Elena Leeve). Veli Kallio (Santeri Kinnunen) on vienyt 6-vuotiaan siskonpoikansa Samun (Iivo Tuuri) ”miesten reissulle”, jossa he kiertävät pubit ja tax-free-myymälät. Veli kuitenkin jää suustaan kiinni pubin asiakkaiden kanssa, jossa Samu ei viihdy.

Teini-ikäiset Annika (Vilma Sippola) ja Kaapo (Amos Brotherus) jahtaavat laivalta viinaa ja vapautta. Pike (Annika Aapalahti) ja Jamo (Sami Ahonen) ovat tulleet viettämään laivalle häitään. Tunnelma kuitenkin latistuu, kun ruotsalainen hääpari on saanut saman ajatuksen. Tuoreen avioparin ongelmat ajavat Piken ja Jamon erilleen toisistaan, eikä tilannetta helpota laulajatähti Gusun (Tommi Korpela) pyrkimys vietellä Pike.

## Rooleissa

## Vastaanotto
Helsingin Sanomien Laura Kytölä kirjoittaa, että ”M/S Romantic osuu suomalaisuuden kipeään hermoon samalla pinnanalaisen pikimustalla tunnelmallaan kuin sarjan myös ohjanneen Jani Volasen aiemmat työt *[[Ihmebantu]]* (2009) sekä *[[Häiriötekijä (elokuva)|Häiriötekijä]]*-näytelmä (2013) ja -elokuva (2015).” Kytölän mukaan ”sarja solmii kuusi tarinaa rakkauden ja onnen etsimisestä hienoksi punokseksi. Toisiaan hipaisevat tarinalinjat vaihtuvat lennosta ei-kronologisessa järjestyksessä.”

## Jaksot

|}
;Huomioita

## Lähteet

## Aiheesta muualla
* ''M/S Romantic'' Yle Areenassa
Power Grid Corporation of India

**Power Grid Corporation of India** on suuri intialainen valtio-omisteinen sähkönsiirron kantaverkosta vastaava energiayhtiö. Yhtiö on perustettu vuonna 1989 ja sen kotipaikka on Gurgaon. Yhtiön osake noteerataan Intian molemmissa pääpörsseissä (BSE ja NSE). 

Yhdysvaltalainen talousjulkaisu Forbes luokitteli Power Grid Corporation of Indian neljän arviointiperusteen pohjalta vuonna 2018 Intian 20. ja maailman 904. suurimmaksi julkiseksi osakeyhtiöksi. Tilikaudella 2018  yrityksen liikevaihto oli 3,8 miljardia Yhdysvaltain dollaria, jolla se teki 1,1 miljardin dollarin liikevoiton. Pelkästään liikevaihdolla mitattuna se oli talousjulkaisu Fortunen mukaan 2018 Intian 49. suurin julkisesti noteerattu yritys. 

## Lähteet
Bengt Nybondas

**Bengt Anders Nybondas** (9. kesäkuuta 1930 Lapinjärvi – 15. marraskuuta 2014) oli suomalainen agronomi, joka toimi Suomen Hippoksen puheenjohtajana vuosina 1980–1981.

Lapinjärven Harsbölessä syntynyt Nybondas valmistui agronomiksi Helsingin yliopistosta 1954. Vuosina 1953–1957 hän toimi opettajana ruotsinkielisessä Itä-Uudenmaan maamieskoulussa, 1957–1976 rehtorina Kirkkonummella toimineessa Överbyn pienviljelijäkoulussa (Överby skola för landsbygdens yrken) ja 1976–1993 Pernajan Kuggomissa sijaitsevan Itä-Uudenmaan kansankorkeakoulun (Östra Nylands folkhögskola) rehtorina.

Nybondas tunnettiin myös hevoskasvattajana, ja hän oli merkittävällä tavalla vaikuttamassa Vermon raviradan rakentamiseen 1970-luvulla. Nybondas toimi myös pitkään Vermon ravirata Oy:n puheenjohtajana.

## Lähteet
Mega (televisiokanava)

**Mega** on chileläinen televisiokanava, joka perustettiin 23. lokakuuta 1990. Mega on Grupo Bethian omistuksessa. Kesäkuussa 2016 Discovery Networks osti 27,5 % verkosta lähes 40 miljoonaan dollariin.

## Lähteet

## Aiheesta muualla
* Virallinen sivusto
Kairila

Kairila on kylä Noormarkussa Porissa. Se sijaitsee noin 23 kilometriä Noormarkun keskustan koillispuolella. Kylässä on 44 asukasta (2016). Kylä vilkastuu kesäaikaan, sillä kylässä on yli 30 loma-asuntoa. 

Kairilan kylän alueen asutus on alkanut viimeistään myöhäiskeskiajalla. 1500-luvun asiakirjoissa Kairilassa mainitaan Paavo Kairi eli Kairinen. Kairilassa on useita kylmämuodostumia kuten Harhala, Karkunkylä ja Kelleskaupunki.  Kylän läpi kulkee Lavian ja Siikaisten välinen yhdystie 2600.

Kairilassa toimii kyläyhdistys Kairilan kyläyhdistys ry, jolla on noin 50 jäsentä. Kyläyhdistys järjestää erilaisia vuosittaisia tapahtumia.

## Lähteet

## Aiheesta muualla
* Kairilan kyläyhdistys ry
Asau

**Asau** on kylä Tuvalussa Vaitupun atollilla. Se sijaitsee atollin lounaisosassa. Vuoden 2012 väestönlaskennassa kylän asukasluku oli 198 ja koko kaupunkialueen 939.

## Lähteet
Adidas Superstar

**Superstar** on Adidaksen valmistama kenkä, joka julkaistiin ensimmäisen kerran vuonna 1969. Kenkämalli oli alun perin matalavartinen versio Adidaksen koripallokenkämallista, mutta mallista tulikin merkittävä vaikuttaja nykyisen sneakerkulttuurin synnyssä.    

## Historia
Adidas Superstar oli ensimmäinen matalavartinen koripalloon suunniteltu kenkä, jossa oli nahasta valmistettu päällinen ja kuminen kärki. NCAA:n ja NBA:n ammattilaiskoripalloilijat kiinnostuivat uudesta muotoilusta ja muutaminen vuosien tuotannon jälkeen kenkämalli oli käytössä yli 75%:lla NBA:n koripallopelaajista, joista yksi oli Kareem Abdul-Jabbar.   

Vuonna 1983 yhtye Run-DMC tuli tunnetuksi lavapukeutumisestaan, jonka yhtenä osana olivat Adidas Superstar -kengät, joista he olivat poistaneet nauhat ja vetäneet iltin kengän päälle.  Yhtyeen konserteissa kävi kymmeniä tuhansia katsojia, joka nosti Superstar-kengän myyntiä Yhdysvalloissa. Vuonna 1986 yhtye julkaisi kappaleen "My Adidas", joka kunnioitti Superstar-tenniskenkää.  Muutamia vuosia myöhemmin Adidas ja Run-DMC allekirjoittivat mainossopimuksen, joka oli ensimmäinen suuryrityksen ja artistin välinen yhteistyösopimus. Yhteistyön tuloksena syntyi myöhemmin myös Adidas Run-DMC -vaatemallisto.  

Superstar-kengästä tuli osa nuorisokulttuuria ja kenkää käytettiin yhä enemmän vapaa-ajan jalkineena, kuin urheilukenkänä. Superstar-kengistä tuli Converse Chuck Taylor All-Stars -kenkien tavoin katukenkiä, joita hip-hopin harrastajat käyttivät. 1980-luvun alussa breakdance-harrastajat lisäsivät kenkiinsä erittäin paksut nauhat, jotka tavallisesti olivat saman väriset, kuin kengän sivussa olleet kolme raitaa. 

Nykyisin Superstars-kengät ovat osa Adidas Originals -mallistoa, joka on Adidaksen urheilulliseen katumuotiin keskittynyt tuotelinja.

## 35. vuosipäivä
Vuonna 2005 Adidas juhli Superstarin 35. vuosipäivää valmistamalla malliston yhdessä musiikin, muodin ja taiteen merkittävien henkilöiden kanssa.  

Mallisto sisälsi 35 eri mallia, 5 eri sarjasta. 

## Lähteet

## Aiheesta muualla
Ruususto

**Ruususto** eli **masswerk** on gotiikalle ominainen, geometriaan perustuva koristemuoto, joka muodostui ympyröistä ja ympyrän kaarista. Ruusustoon päättyviä kivisiä välipuitteita sanotaan sauvastoksi. Ruusustoa käytettiin paljon ikkunoissa, etenkin ruusuikkunoissa.

## Lähteet

## Aiheesta muualla

__NOTOC__
Jacques Ledoyen

**Jacques Ledoyen** (3. huhtikuuta 1760 Rochefort-sur-Loire, Maine-et-Loire, Ranska – 5. tammikuuta 1794 Angers, Maine-et-Loire, Ranska) oli pappi Ranskan Angersin hiippakunnasta ja marttyyri Ranskan vallankumouksen vainoissa. Paavi Johannes Paavali II julisti hänet kunnianarvoisaksi 9. kesäkuuta 1983 ja autuaaksi 19. helmikuuta 1984, ja hänen muistopäiväänsä vietetään 2. tammikuuta yhtenä Anjoun marttyreistä tai 5. tammikuuta. 

## Lähteet
Tokelau (Tuvalu)

**Tokelau** on kylä Tuvalussa Nanumangan saarella. Se sijaitsee saaren länsiosassa. Kylässä oli 245 asukasta vuoden 2012 väestönlaskennassa.

## Lähteet
Jääkiekon maailmanmestaruuskilpailujen 2019 pudotuspelit

Jääkiekon maailmanmestaruuskilpailujen 2019 **pudotuspelit** pelattiin 23.–26. toukokuuta 2019. Lohkojen neljä parasta etenivät pudotuspelivaiheeseen.

Jokaisessa pudotuspelissä paremmin lohkopeleissä menestynyt joukkue oli oikeutettu pelaamaan pudotuspelin kotijoukkueena.

## Pudotuspeleihin selviytyneet joukkueet

### Joukkueiden järjestys lohkomenestyksen mukaisesti
Puolivälierissä kohtasivat A1–B4, B2–A3, B1–A4 ja A2–B3. Välieriin edenneet joukkueet sijoitettiin lohkomenestyksen mukaisesti niin, että parhaiten ja neljänneksi parhaiten menestynyt joukkue pelasivat vastakkain toisessa välieräparissa, ja toisessa pelasivat toiseksi ja kolmanneksi parhaiten menestynyt joukkue. Sijoitus määräytyi seuraavasti: 1) lohkosijoitus, 2) pisteet, 3) maaliero, 4) tehdyt maalit, 5) IIHF:n ennakkoranking

# 
# 
# 
# 
# 
# 
# 
# 

## Turnauspuu

Välieräparit määräytyivät joukkueiden alkulohkomenestyksen mukaan.


## Puolivälierät





## Välierät



## Pronssiottelu


## Loppuottelu


## Lähteet
Pikaluistelun sprinttimaailmanmestaruuskilpailut 2019

**Vuoden 2019 [[pikaluistelun sprinttimaailmanmestaruuskilpailut]]** järjestettiin Heerenveenissä, Alankomaissa 23.–24. helmikuuta. Sekä naiset että miehet luistelivat kumpanakin päivänä 500 ja 1&nbsp;000 metriä. Kilpailu ratkesi jokaisen neljän luistelun yhteenlaskettujen 500 metrin keskiaikojen perusteella.

## Tulokset
### Miehet

### Naiset

## Lähteet
* ISU World Sprint Championships 2019 live.isuresults.eu
Mykolai Tšarnetskyi

**Mykolai Tšarnetskyi** (, , länsimaissa myös *Charnetsky* ym.; 14. joulukuuta 1884 Semakivtsi, Itävalta-Unkari – 2. huhtikuuta 1959 Lviv, Ukrainan SNT, Neuvostoliitto) oli ukrainalainen kreikkalaiskatolinen pappi, piispa, redemptoristi, teologian tohtori, hengellinen ohjaaja, professori Stanislavivin seminaarissa ja marttyyri. Paavi Johannes Paavali II julisti hänet kunnianarvoisaksi 24. huhtikuuta 2001 ja autuaaksi Ukrainassa 27. kesäkuuta 2001. Hänen muistopäiväänsä vietetään 2. huhtikuuta tai yhtenä Ukrainan marttyyreistä 6. tammikuuta tai yhtenä kommunistihallintojen alaisista marttyyreistä Itä-Euroopassa 27. kesäkuuta.

## Elämä
Tšarnetskyi syntyi 1884 Semakvitsissä Etelä-Ukrainassa, meni Stanislavivin seminaariin 1903 ja opiskeli lopulta Roomassa ja valmistui teologian tohtoriksi. Hän tuli papiksi 2. lokakuuta 1909 ja sittemmin professoriksi Stanislavivin seminaarissa. Hän meni noviisiksi redemptoristeihin vuonna 1919 ja vannoi valan 16. syyskuuta 1920. Tšarnetskyin vihki piispaksi Roomassa 8. helmikuuta 1931 piispa Hryhori Homyšyn. Neuvostoliiton salainen poliisi pidätti hänet hänen uskonsa vuoksi 11. huhtikuuta 1945, ja hänet tuomittiin kuudeksi vuodeksi Siperiaan pakkotyöhön, joka jatkui kuitenkin 11 vuotta. Vapautumisensa jälkeenkin hän eli jatkuvassa seurannassa, ja häntä kidutettiin satunnaisesti. Hän kuoli Lvivissä 2. huhtikuuta 1959. Nykyäänkin monet uskovat rukoilevat hänen haudallaan.

## Lähteet
Cincinnati Bearcats

**Cincinnati Bearcats** on yhdysvaltalainen yliopistourheilujoukkue Cincinnatista, Ohiosta. Bearcats on Cincinnatin yliopiston joukkue ja se edustaa korkeakoulua NCAA:n I-divisioonan Big 12-konferenssissa. Joukkue on ollut NCAA:n jäsen 1. syyskuuta 1919 lähtien.

## Saavutukset
Cincinnati Bearcats on saavuttanut seuraavat NCAA:n kansalliset mestaruudet:
* **Koripallo** 
** Miehet (2): 1961, 1962

## Lähteet

## Aiheesta muualla
* Joukkueen verkkosivusto 
* Yliopiston verkkosivusto
The Highwaymen (elokuva)

**The Highwaymen** on vuonna 2019 ensi-iltansa saanut Netflix-suoratoistopalveluun julkaistu yhdysvaltalainen rikosdraamaelokuva, jonka on ohjannut John Lee Hancock ja käsikirjoittanut John Fusco. Sen pääosia esittävät Kevin Costner sekä Woody Harrelson. Elokuva kertoo kahdesta entisestä Texas Ranger -poliisista, Frank Hamerista ja Maney Gaultista, jotka jäljittävät Bonnieta ja Clydeä vuonna 1934. Elokuvan käsikirjoitusta tehdessään John Fusco hankki taustatietoja muun muassa Frank Hamerin pojalta Frank Hamer Jr:lta, joka oli heidän ensitapaamisensa aikaan 86-vuotias.

*The Highwaymen* sai ensi-iltansa South by Southwest -elokuvajuhlilla 10. maaliskuuta 2019. Netflixiin se julkaistiin 29. maaliskuuta 2019. Elokuvaa katsottiin palvelussa yli 40 miljoonaa kertaa ensimmäisen kuukauden aikana.

## Lähteet
Amurinbarbitörö

**Amurinbarbitörö** (*Hemibarbus maculatus*) tai **amurinbarbi**on töröjen (Gobionidae) heimoon kuuluva kalalaji. Pieter Bleeker kuvasi lajin tieteelle vuonna 1871.

## Ulkonäkö ja koko
Amurinbarbitöröllä on viikset leuan alla ja sen pyrstö on täplikäs. Laji on tavallisesti 26 senttimetrin mittainen. Suurin tavattu yksilö oli 47 senttimetriä pitkä.

## Elinympäristö ja levinneisyys
Amurinbarbitörö elää hiekkapohjaisissa puroissa ja pienissä virroissa. Laji viihtyy 10–24 celsiusasteen lämpötilassa.

## Ravinto ja elintavat
Amurinbarbitörö käyttää ravinnokseen hyönteisiä, äyriäisiä ja nilviäisiä.

## Lähteet

## Aiheesta muualla

* Amurinbarbi - MitoFish
Kirkland

**Kirkland** tarkoittaa seuraavia:

## Paikat
### Kanada
* Kirkland, Quebec, Kanada
* Kirkland Island, Brittiläinen Kolumbia, Kanada
* Kirkland Lake, Ontario, Kanada

### Yhdistynyt kuningaskunta
* Kirkland, Copeland Cumbria, Englanti
* Kirkland, Eden, Cumbria, Englanti
* Kirkland, Lancashire, Englanti

### Yhdysvallat
* Kirkland, Arizona
* Kirkland, Illinois
* Kirkland, New York
* Kirkland, Pohjois-Carolina
* Kirkland, Washington 

## Henkilöitä
* Boyd Kirkland (1950–2011), yhdysvaltalainen animaattori, käsikirjoittaja ja ohjaaja
* Chris Kirkland (s. 1981), englantilainen jalkapalloilija
* Niatia Jessica Kirkland (s. 1989), yhdysvaltalainen rap/R&B -artisti
* Sally Kirkland (1944–2025), yhdysvaltalainen näyttelijä

## Tuotemerkit ja yritykset
* Kirkland & Ellis, lakiasiantoimisto Yhdysvalloissa
* Kirkland Signature, Costcon oma tuotemerkki
Aaron Kostner

**Aaron Kostner** (s. 8. heinäkuuta 1999) on italialainen yhdistetyn hiihtäjä.

## Ura
### Arvokilpailut
Euroopan nuorten olympiafestivaaleilla 2015 Kostner sijoittui 5 kilometrin kilpailussa neljänneksi, 10 kilometrin kilpailussa viidenneksi ja joukkuekilpailussa kuudenneksi. Hän sijoittui 27:nneksi 10 kilometrin kilpailussa ja 32:nneksi 5 kilometrin kilpailussa ensimmäisissä nuorten MM-kilpailuissaan Almatyssä vuonna 2015. Lillehammerin nuorten olympialaisissa 2016 hän sijoittui henkilökohtaisessa kilpailussa yhdeksänneksi. Râșnovin nuorten MM-kilpailuissa 2016 hän sijoittui 5 kilometrin kilpailussa yhdeksänneksi ja 10 kilometrin kilpailussa 21:nneksi. Seuraavan vuoden samoissa kilpailuissa Soldier Hollowissa hän sijoittui 5 kilometrin kilpailussa 12:nneksi ja 10 kilometrin kilpailussa 14:nneksi. Kanderstegin nuorten MM-kilpailuissa 2018 hän sijoittui 5 kilometrin kilpailussa yhdeksänneksi ja 10 kilometrin kilpailussa yhdenneksitoista. Lahdessa 2019 hän oli kymmenen kilometrin kilpailussa neljäs ja viidellä kilometrillä kuudes.

Ensimmäisissä aikuisten arvokilpailuissaan Pyeongchangin olympialaisissa 2018 hän sijoittui normaalimäen Gundersen-kilpailussa 37:nneksi ja suurmäen Gundersen-kilpailussa 44:nneksi. Lahden nuorten MM-kilpailuissa 2019 Kostner sijoittui 10 kilometrin kilpailussa neljänneksi ja 5 kilometrin kilpailussa kuudenneksi. Ensimmäisissä aikuisten MM-kilpailuissaan Seefeldin MM-kilpailuissa 2019 Kostner sijoittui parisprintissä viidenneksi ja suurmäen Gundersen-kilpailussa 13:nneksi. Oberstdorfin MM-kilpailuissa 2021 hän oli normaalimäen Gundersen-kilpailussa viidestoista. Trondheimin MM-kilpailuissa 2025 hän sijoittui Gundersen-kilpailussa 15:nneksi.

### Maailmancup
Kostner kilpaili Yhdistetyn maailmancupissa ensimmäisen kerran Ramsaussa joulukuussa 2017 sijoittuen 47:nneksi ja 49:nneksi. Hän pääsi ensimmäistä kertaa 40 parhaan joukkoon oltuaan 36:s Val di Fiemmessä tammikuussa 2019. Ensimmäiset pisteensä hän saavutti Lahdessa helmikuussa 2019 oltuaan 22:s. Parhaimmillaan hän on sijoittunut 12:nneksi Schonachissa maaliskuussa 2019. Maailmancupin joukkuekilpailussa hän on ollut parhaimmillaan kuudes Chaux-Neuvessa tammikuussa 2018.

### Muut kilpailut
Kostner kilpaili Yhdistetyn Continental Cupissa ensimmäisen kerran Eisenerzissä helmikuussa 2017, ja sijoittui 16:nneksi ja 19:nneksi. Enismmäistä kertaa kymmenen joukkoon hän sijoittui Steamboat Springsissä joulukuussa 2018 oltuaan yhdeksäs. Parhaimmillaan hän on sijoittunut neljänneksi Park Cityssä joulukuussa 2018 ja Klingenthalissa tammikuussa 2019.

Yhdistetyn kesä-GP:ssä Kostner on sijoittunut parhaimmillaan 11:nneksi Klingenthalissa elokuussa 2019.

## Lähteet
Kostner

**Kostner** on sukunimi, joka on muun muassa seuraavilla italialaisilla henkilöillä:

*Aaron Kostner (s. 1999), yhdistetyn hiihtäjä
*Carolina Kostner (s. 1987), taitoluistelija
*Diego Kostner (s. 1992), jääkiekkoilija
*Isolde Kostner (s. 1975), alppihiihtäjä
*Simon Kostner (s. 1990), jääkiekkoilija.
Camera Obscura

**[[Camera obscura]]** on kuvan heijastava optinen laite. Erisnimenä se voi viitata esimerkiksi seuraaviin:

* Camera Obscura, skotlantilainen indie pop -yhtye
* Camera Obscura, englantilainen uuden aallon/syntikkapop -duo
* Camera Obscura, australialainen levymerkki
* *[[Camera Obscura (albumi)|Camera Obscura]]*, Nicon albumi vuodelta 1985
Nokia 9 Pureview

**Nokia 9 Pureview** on Nokia-merkkinen älypuhelin, jossa on Android-käyttöjärjestelmä. HMD Global julkaisi Nokia 9 Pureviewin 24. helmikuuta 2019.

Puhelimessa on 5,99 tuuman näyttö ja kahdeksanydinprosessori. Tallennustilaa on 128 gigatavua ja keskusmuistia 6 gigatavua. Puhelimessa on viisi 12 megapikselin takakameraa, joilla kuvataan yhtä aikaa. Kaksi kameraa on värikameroita ja loput kolme kameraa ovat mustavalkokameroita, jotka parantavat muun muassa kuvan kontrastia. Etukamera 20 megapikselin kamera. Laitteessa on 3&nbsp;320 milliampeeritunnin akku.

## Lähteet
Nokia 1 Plus

**Nokia 1 Plus** on HMD Globalin maaliskuussa 2019 julkaisema älypuhelin, jossa on esiasennettuna Android 9.0 (Pie).

## Tekniset tiedot

### Muotoilu
Nokia 1 Plus -älypuhelimessa on 5,5-tuumainen näyttö FWVGA+ -resoluutiolla.

### Fyysiset osat
Laitteesta löytyy 1,5 gigahertsin neliydinprosessori. Laitteessa on 1 gigatavu keskusmuistia ja 8 gigatavua sisäistä muistia.

#### Kamerat ja multimedia
Takakameran tarkkuus on 8 megapikseliä. Etukamera on puolestaan 5 megapikseliä.

### Ohjelmisto
Julkaisuhetkellä laitteessa oli esiasennettuna Android 9.0 (Pie).

## Lähteet
* PhoneArena: Nokia 1 Plus
Eino K. Kalervo

**Eino Kullervo Kalervo** (28. maaliskuuta 1907 Helsinki – 2. toukokuuta 1961 Espoo) oli sosiaalineuvos ja Invalidiliiton, alkujaan Suomen Siviili- ja Asevelvollisuusinvaliidien liiton, ensimmäinen puheenjohtaja sekä *[[IT Invalidityö|Suomen Invaliidin]]* päätoimittaja.

## Henkilöhistoria
Eino Kalervon vanhemmat olivat teknikko Hans Petter Kalervo ja Irene Amanda Lehtinen ja puoliso vuodesta 1948 Lea Kyllikki Koskinen. Kalervo opiskeli Yhteiskunnallisessa korkeakoulussa 1930–1933. OTK:n konttoristina hän toimi 1934–1935 ja Invalidiliiton puheenjohtajana ja liiton julkaiseman lehden päätoimittajana vuodesta 1938 kuolemaansa saakka. Kalervo itse vammautui vaikeasti varusmiespalvelusaikanaan.  Vuonna 1950 sosiaalineuvoksen arvon saaneella Kalervolla oli lukuisia koti- ja ulkomaisia luottamustehtäviä, kuten pohjoismaisen VNI-invalidijärjestön ensimmäinen puheenjohtajuus 1946–1948 ja uudestaan vuodesta 1960.

## Julkaisuja
* *Yhteiskunnallisen korkeakoulun sosialistikerho 10 vuotta, 1927–1937*, 1937, Olavi Suvanto, Lilli Pesonen, Yrjö Lehto, Eino K. Kalervo
* *Suomen siviili- ja asevelvollisuusinvaliidien liitto r.y. 10 vuotta, 1938–1948: omin voimin, yhteistoimin*, 1948, Eino K. Kalervo, Veikko Niemi, Aarre Simonen, Sakari Särkisilta
* *15 vuotta: Suomen siviili- ja asevelvollisuusinvaliidien liitto ry 1938–1953*, 1953

## Lähteet

## Aiheesta muualla
* Peltoniemi, Pentti 2013. *Yhdessä omin voimin: Eino K. Kalervon elämä*, Helsinki: Otava, 225 s.
Nokia 3.2

**Nokia 3.2** on HMD Globalin helmikuussa 2019 julkaisema älypuhelin, jossa on esiasennettuna Android 9.0 (Pie). Puhelimessa on 6,3 tuuman näyttö, 32 gigatavua sisäistä tallennustilaa, 3 gigatavua RAM-muistia, 13 megapikselin takakamera, 5 megapikselin etukamera ja 4&nbsp;000 milliampeeritunnin akku.

## Lähteet
* PhoneArena: Nokia 3.2

### Viitteet
Camera Obscura (yhtye)

**Camera Obscura** on vuonna 1996 perustettu skotlantilainen indie pop -yhtye, jonka musiikille ovat tunnusomaisia pirteät ja retrotyyliset melodiat.

## Historia
Camera Obscuran perustivat vuonna 1996 Glasgowissa laulaja ja kitaristi Tracyanne Campbell, lyömäsoittaja John Henderson ja basisti Gavin Dunbar. Vähän ajan kuluttua yhtyeeseen liittyi myös kitaristi David Skirving.

Camera Obscura julkaisi esikoissinglensä “Park & Ride” vuonna 1996 itsenäisellä Andmoresound-levymerkillä. Yhtyeen musiikkia verrattiin usein Belle & Sebastianiin.

Vuonna 2000 yhtyeeseen liittyivät trap-rumpali Lee Thompson ja kosketinsoittaja Lindsay Boyd. Seuraavana vuonna David Skirving jätti yhtyeen, ja hänen tilalleen kitaristiksi otettiin Kenny McKeeve. Vuonna 2002 Lindsay Boydin tilalle tulivat kosketinsoittaja Carey Lander ja trumpetisti/lyömäsoittaja Nigel Baillie. Seuraavana vuonna Henderson jätti yhtyeen.

Yhtyeen esikoisalbumi *Biggest Bluest Hi-Fi* julkaistiin vuonna 2001, ja siltä otettu single “Eighties Fan” myi melko hyvin. Toisen albumin *Underachievers Please Try Harder* (2003) jälkeen yhtye teki kiertueen Britteinsaarilla ja Yhdysvalloissa. Kolmas albumi *Let’s Get Out of This Country* julkaistiin vuonna 2006. Seuraava albumi *My Maudlin Career* (2009) julkaistiin 4AD-levymerkillä. Single “French Navy” menestyi singlelistalla, ja albumi nousi brittilistan top-50:een ja Yhdysvaltain top-100:aan. Nigel Baillie jätti yhtyeen vuonna 2009. Yhtyeen viides albumi *Desire Lines* julkaistiin vuonna 2013. Carey Lander kuoli kaksi vuotta myöhemmin, minkä jälkeen yhtye on jatkanut nelijäsenisenä.

## Nykyinen kokoonpano
* Tracyanne Campbell – laulu, kitara
* Kenny McKeeve – laulu, kitara
* Gavin Dunbar – bassokitara
* Lee Thomson – rummut

## Diskografia
### Albumit
* *Biggest Bluest Hi Fi* (2001)
* *Underachievers Please Try Harder* (2003)
* *Let's Get Out of This Country* (2006)
* *My Maudlin Career* (2009)
* *Desire Lines* (2013)

### Singlet
* Park and Ride (1998)
* Your Sound (1998)
* Eighties Fan (2001)
* Teenager (2003)
* Keep it Clean (2004)
* I Love My Jean (2005)
* Lloyd, I'm Ready to Be Heartbroken (2006)
* Let's Get Out of This Country (2006)
* If Looks Could Kill (2007)
* Tears for Affairs (2007)
* French Navy (2009)
* Honey in the Sun (2009)
* The Sweetest Thing (2009)
* The Blizzard / Swans (2009)
* The Nights Are Cold (2010)
* Do it Again (2013)
* Break it to You Gently / Do it Again (2013)
* Troublemaker (2013)

## Lähteet

## Aiheesta muualla
* Viralliset kotisivut
Nokia 4.2

**Nokia 4.2** on Nokia-merkkinen älypuhelin, jossa on Android 9.0 Pie -käyttöjärjestelmä ja Android One. Nokia 4.2:n esitteli HMD Global 24. helmikuuta 2019. Puhelin julkaistiin toukokuussa 2019.

Puhelimessa on 5,71 tuuman näyttö ja kahdeksanydinprosessori. Tallennustilaa on 16 tai 32 gigatavua ja keskusmuistia 2 tai 3 gigatavua. Tallennustila on laajennettavissa enintään 400 gigatavun microSD-kortilla. Puhelimen takakamera on 13 ja 2 megapikselin kaksoiskamera ja etukamera on 8 megapikselin kamera. Laitteessa on sormenjälkitunnistin ja akkua on 3&nbsp;000 milliampeerituntia.

## Lähteet
Nokia 210

**Nokia 210** on Nokia-merkkinen matkapuhelin. HMD Global esitteli puhelimen 24. helmikuuta 2019, ja se julkaistiin maaliskuussa 2019.

Puhelimessa on 2,4 tuuman näyttö. Tallennustilaa siinä on 16 megatavua, mutta se on laajennettavissa enintään 32 gigatavun microSD-kortilla. Puhelimessa on 0,3 megapikselin takakamera ja 1&nbsp;020 milliampeeritunnin akku.

## Lähteet
Flamboyant-tyyli

**Flamboyant-tyyli** eli **liekkityyli** on Ranskassa ja Espanjassa syntynyt myöhäisgoottilainen rakennustyyli, joka oli vallalla 1400-luvulta 1500-luvulle. Sen näkyvimpiä tunnuspiirteitä oli tulenliekkiä muistuttavien, S-kirjaimen muotoisten koristekuvioiden käyttö ruusustoissa. Tyylisuuntauksen rakennuksissa oli usein myös niin paljon ikkunoita, että seinäpintaa jäi näkyviin vain vähän. Espanjassa flamboyant-tyylille olivat ominaisia hienostuneet, kaarevilla kuvioilla koristellut holvit. Ranskassa flamboyant-tyyli muuttui yhä koristeellisemmaksi ja korvautui vähitellen renessanssilla 1500-luvulla.

## Esimerkkejä
### Ranska
* Notre-Dame de l'Épinen basilika L’Épinen kylässä;
* Saint-Macloun kirkko (n. 1500–14) Rouenissa;
* Chartresin katedraalin pohjoistorni.

### Espanja
* Capilla del Condestable (1482–94) Burgosin katedraalissa;
* Segovian katedraali (1525–).

## Lähteet

__NOTOC__
Vilma Sippola

**Vilma Ilmatar Sippola** (s. 1999, Helsinki)  on suomalainen näyttelijä. Hänet tunnetaan Iida Minskin roolistaan Yleisradion nuortensarjasta *[[Ihan sama]]* vuodelta 2014 sekä hänen roolistaan Annikana vuonna 2019 helmikuussa julkaistussa Yleisradion neliosaisessa minisarjassa *[[M/S Romantic]]*. Samana vuonna hän esiintyi myös Ylen tv-sarjassa *[[Aktivistit (televisiosarja)|Aktivistit]]* Bobrikovin tyttären osassa. Hän esiintyi Vanessan roolissa vuonna 2021 ilmestyneessä Ylen alkuperäissarjassa Pala Sydämestä ja on sittemmin näytellyt muun muassa Ryhmäteatterissa sekä Tampereen Työväen Teatterissa.

Sippola kirjoitti ylioppilaaksi Kallion lukiosta vuonna 2018. Hän opiskeli Laajasalon opistossa lukuvuoden 2018–2019. Vuonna 2019 Sippola aloitti opinnot Tampereen yliopiston Näyttelijäntyön laitoksella (Näty), josta valmistui vuonna 2024. 

Sippolan äiti on helsinkiläisen Myllyteatterin perustaja, ohjaaja-käsikirjoittaja Miira Sippola ja hänen isänsä on näyttelijä-ohjaaja Jussi Lehtonen. Muusikko Laura Sippola on hänen tätinsä.

## Lähteet
Mors (mytologia)

**Mors** on roomalaisessa mytologiassa kuoleman jumala. Tarujen mukaan hän on toinen yön jumalattaren Nyxin kaksospojista. Mors asuu syrjäisessä luolassa Lethe-virran varrella, jossa asuu myös hänen veljensä, unen jumala Somnus. Ovidius kuvaa Morsin inhottavaksi ja kalmankalpeaksi hahmoksi, joka on kääriytynyt sotkuiseen vaippaan ja pitää kädessään viikatetta ja tiimalasia.

## Lähteet
* Jordan, Michael: Encyclopedia of Gods. Kyle Cathie Limited, 1992. .
### Viitteet
Saxnot

**Saxnot** tai **Saxneat** on saksien kansallisjumala. Hänen nimensä saattaa olla peräisin sanasta *sahsginot*, "miekan seuralainen". Saxnot mainitaan Wodenin ja Thunorin ohella yhdeksi niistä epäjumalista, jotka kristityiksi kastettujen tuli hylätä. Saxnot oli myyttien mukaan Essexin saksilaisen kuningassuvun perustaja.

## Lähteet
* Jordan, Michael: Encyclopedia of Gods. Kyle Cathie Limited, 1992. .
### Viitteet
Morvran

**Morvran** tai **Morfran** ("meren varis") on kelttiläinen sodan jumala, jota palvottiin nykyisen Walesin alueella. Hän oli Ceridwenin ja Tegid Foelin poika. Tarujen mukaan hän oli suunnattoman ruma, ja hänen äitinsä juotti hänelle taikaolutta, jotta hänestä olisi tullut viisas. Oluen joi kuitenkin Gwion. Taistelussa Morvran oli voittamaton, sillä hänen vastustajansa pitivät häntä demonina.

## Lähteet
* Jordan, Michael: Encyclopedia of Gods. Kyle Cathie Limited, 1992. .
Huiluharakkataskut

**Huiluharakkataskut** (*Kittacincla*) on sieppojen heimoon kuuluva lintusuku. John Gould kuvasi suvun tieteelle vuonna 1836.

## Lajit
Sukuun kuuluu ainakin seuraavat neljä lajia:

* Huiluharakkatasku (*Kittacincla malabarica*)
* Filippiinienharakkatasku (*Kittacincla luzoniensis*)
* Mustaharakkatasku (*Kittacincla nigra*)
* Cebunharakkatasku (*Kittacincla cebuensis*)

## Lähteet
Aasiansatakielet

**Aasiansatakielet** (*Larvivora*) on sieppojen (Muscicapidae) heimoon kuuluva lintusuku. Brian Houghton Hodgson kuvasi suvun tieteelle vuonna 1837.

## Lajit
Aasiansatakieliin kuuluu BirdLifen mukaan seuraavat kuusi lajia:

* Sirittäjäsatakieli (*Larvivora sibilans*)
* Japaninpunarinta (*Larvivora akahige*)
* Riukiunsatakieli (*Larvivora komadori*)
* Himalajanpunarinta (*Larvivora brunnea*)
* Sinisatakieli (*Larvivora cyane*)
* Kiinansatakieli (*Larvivora ruficeps*)

## Lähteet
Easy Does It

__NOTOC__
**Easy Does It** on Euge Valovirran studioalbumi, joka julkaistiin 24. elokuuta 2018.

## Vastaanotto
*Infernon* mukaan albumi on monipuolinen kooste Valovirran kyvyistä. Vaikka albumi ei osu napakymppiin, se ei sorru ylenmääräiseen taitojen esittelyyn sävellysten kustannuksella.

*Soundin* mukaan Valovirta osoittaa olevansa taidokas ja parhaimmillaan mielikuvituksellinen soittaja. Dynaamisempi äänimaisema ja hieman korkeammalle asetettu rima riffittelyn suhteen nostaisivat arvosanan helposti kiitettävään.

## Kappaleet

## Kokoonpano
* Euge Valovirta – kitara
* Lauri Hämäläinen – basso
* Rainer Tuomikanto – rummut

### Vierailevat muusikot
*  Nico Hartonen  – laulu
*  Micko Hell  – laulu
*  Hannes Kett  – laulu
*  Niklas Kvarforth  – laulu
*  Jules Näveri  – laulu
*  Tommy Tuovinen  – laulu

## Lähteet
* inferno.fi
* kaaoszine.fi
* takahuone.fi

### Viitteet
Rexea

**Rexea** on käärmemakrillien (Gempylidae) heimoon kuuluva kalasuku. Edgar Ravenswood Waite kuvasi suvun tieteelle vuonna 1911.

## Lajit
Sukuun kuuluu FishBasen mukaan seuraavat 7 lajia:

* *[[Rexea alisae]]* (Roberts & Stewart, 1997)
* *[[Rexea anterfurcata]]* (Parin, 1989)
* *[[Rexea bengalensis]]* (Alcock, 1894)
* *[[Rexea brevilineata]]* (Parin, 1989)
* *[[Rexea nakamurai]]* (Parin, 1989)
* *[[Rexea prometheoides]]* (Bleeker, 1856)
* *[[Rexea solandri]]* (Cuvier, 1832)

## Lähteet
Muraenesox

**Muraenesox** on haukiankeriaiden (Muraenesocidae) heimoon kuuluva kalasuku.

## Lajit
Sukuun luetaan seuraavat 3 lajia:

* Oliivihaukiankerias (*Muraenesox bagio*)
* Hopeahaukiankerias (*Muraenesox cinereus*)
* *[[Muraenesox yamaguchiensis]]*

## Lähteet
Manilius

**Marcus Manilius** (*fl*. 1. vs. jKr.) oli roomalainen runoilija ja astrologi. Häneltä on säilynyt viisikirjainen runoelma *Astronomica*. Maniliuksen elämästä ei tiedetä juuri mitään.
Mustasiepot

**Mustasiepot** (Melaenornis) on sieppojen (Muscicapidae) heimoon kuuluva lintusuku. ITIS luokittelee siihen kuuluvaksi neljä lajia, mutta joissakin lähteissä, kuten IOC World Bird List:ssä siihen luetaan useita muitakin lajeja.

## Lajit
Mustasieppojen suvun lajit ITIS:n mukaan:

* Liberiansieppo (*Melaenornis annamarulae*)
* Kivunsieppo (*Melaenornis ardesiacus*)
* Mustasieppo (*Melaenornis edolioides*)
* Etelänmustasieppo (*Melaenornis pammelaina*)

Suomenkielisten nimien lähde:

## Lähteet
Piristeel

**Piristeel Oy** on kauhavalainen metalliteollisuuden yritys, joka valmistaa kattotarvikkeita ja sade­vesi­järjestelmiä. Vuonna 2018 lapualaisena yrityksenä tunnettu Piristeel siirsi tuotantotilansa entisiin Finn-Powerin tiloihin Kauhavalle. Helmikuussa 2019 SSAB:n tytäryhtiö Ruukki Construction osti Piristeelistä 67 prosentin enemmistön. Vuonna 2018 Piristeelin liikevaihto oli 20 miljoonaa euroa ja se oli alansa markkinajohtaja Suomessa

## Lähteet

## Aiheesta muualla
*Talouselämä: Ränneistä tuttu perheyhtiö loikkaa pörssimaailmaan: "Katto ja siihen liittyvät tuotteet halutaan ostaa yhdeltä toimittajalta”
EU-notifikaatio

**EU-notifikaatio** tarkoittaa menettelyä, jossa Euroopan unionin jäsenvaltiot ovat velvollisia ilmoittamaan direktiivien täytäntöönpanosta Euroopan komissiolle saatettuaan ne voimaan kansallisessa oikeusjärjestyksessään. Tätä täytäntöönpanoilmoitusta kutsutaan *notifikaatioksi*. Menettelyllä varmistetaan, että kansallinen lainsäädäntö on yhteneväinen Euroopan unionin säädösten kanssa. 

## EU-notifikaatiot Suomessa

EU-notifikaatioista keskusteltiin sote-uudistuksen yhteydessä erityisesti sen käsittelyn viime metreillä, jolloin vaihtoehdoksi on esitetty kevyempää menettelyä, oikeusvarmuusilmoitusta, joka kuitenkaan ei eurooppaoikeuden professori Juha Raition mukaan ollut vaihtoehto. Raition mukaan oikeusvarmuusilmoitus tulisi tehdä lainsäädäntöhankkeen alkuvaiheessa, tukijärjestelyn valmisteluvaiheessa, ei sen lopussa. Se on myöskin osa notifikaatioprosessia eikä sen korvaava menettelytapa.

Notifikaatioprosessissa Euroopan komissio, mahdollisesti myös EU:n tuomioistuin, arvioi sote-järjestelmän valtiontukielementit, ennen kuin lait voivat tulla voimaan, mikä voisi viedä vuosia. Ellei sote-valmistelussa saada oikeusvarmuutta, on vaara, että se uhkaa perustuslaissa säädettyä julkisen vallan velvollisuutta huolehtia, että kansalaiset saavat riittävät sotepalvelut.

## Lähteet
Vesikukka

**Vesikukka** on suomalainen elektronisen ja ambienttyylisen musiikin tekijä. Hänen musiikkiuransa alkoi vuonna 2018 kappaleella Space, jonka jälkeen hänen ensimmäinen EP:nsä Elements julkaistiin. Hän on julkaissut urallaan 7 singleä, 4 EPtä ja kolme albumia.

## Diskografia
* Space - 2018 (Single)
* Elements - 2018 (EP)
* Lift - 2019 (Single)
* Substances - 2019 (EP)
* Snow - 2019 (Single)
* Vesikukka I - 2019 (Albumi)
* Shadow Alley - 2019 (Single)
* Danger!! Danger!! - 2019 (Single)
* Vesikukka II - 2019 (Albumi)
* Experimental II - 2019 (Single)
*Left - 2019 (EP)
*Vesikukka III - 2019 (Albumi)
*The Letter X - 2020 (Single)
*Up There - 2020 (Single)
*The Chill Tape Vesi - 2020 (EP)
Arinsal

**Arinsal** on kylä Andorrassa La Massanan pitäjässä. Kylässä oli 1&nbsp;694 asukasta vuoden 2018 arvioiden mukaan. Se sijaitsee 1&nbsp;415 metrin korkeudella merenpinnasta.

## Ilmasto
Arinsalissa on Köppenin ilmastoluokituksen mukaan lauhkea meri-ilmasto. Vuoden keskilämpötila on noin 7&nbsp;°C ja keskimääräinen sademäärä 1&nbsp;110 millimetriä. Heinäkuu on lämpimin kuukausi. Silloin vuorokauden keskilämpötila on noin 15&nbsp;°C. Viilein kuukausi on tammikuu, jolloin keskilämpötila on noin 0&nbsp;°C. Sateisin kuukausi on toukokuu, jolloin sataa keskimäärin noin 120 millimetriä. Tammikuu puolestaan on kuivin kuukausi. Silloin keskimääräinen sadanta on 73 millimetriä.

## Lähteet

## Aiheesta muualla
El Pas de la Casa

**El Pas de la Casa** on kylä Andorrassa Encampin pitäjässä. Kylässä oli 2&nbsp;115 asukasta vuoden 2018 arvioiden mukaan. Se sijaitsee 2&nbsp;050 metrin korkeudella merenpinnasta.

## Lähteet

## Aiheesta muualla
Bathkump

**Bathkump** on kylä Sierra Leonen Läntisen alueen maaseudulla. Valtaosa kylän väestöstä on muslimeita ja kuuluu temnejen etniseen ryhmään. Bathkumpin perusti muslimipappi Sulaiman Jabbie 1800-luvun lopulla.
Bathurst (Sierra Leone)

**Bathurst** on vuoristoinen kylä Sierra Leonen Läntisen alueen maaseudulla. Kriot ovat kylän suurin etninen ryhmä. Bathurstin suurimmat teollisuudenalat ovat maanviljely, hiilikaivosteollisuus sekä karjanhoito.

## Historia
Bathurst perustettiin vuonna 1817 vapautettujen afrikkalaisten orjien majapaikaksi. Heidät toi Freetowniin Britannian Kuninkaalliseen laivastoon kuuluva West Africa Squadron.

## Lähteet
Fogbo

**Fogbo** on kalastajakylä Sierra Leonen Läntisen alueen maaseudulla. Se sijaitsee lähellä Tombon kaupunkia. Fogbon suurimmat teollisuudenalat ovat kalastus ja maanviljely. Kylän väkiluku on noin 2&nbsp;000. 

Fogbon väestö on etnisesti kirjavaa ja kylän asukkaat ovat suurimmaksi osaksi muslimeita. 

## Lähteet
Random Album Title

**Random Album Title** on deadmau5:n kolmas studioalbumi, joka julkaistiin 2. syyskuuta 2008. Se on artistin läpimurtoalbumi, joka sisältää singlet "Faxing Berlin", "Not Exactly" ja "I Remember" (mukana Kaskade). Kanadassa albumi myi kultaa ja Britaniassa hopeaa.

## Kappaleet

## Lähteet